**AGJENDA E KONTRATËS SOCIALE**

**PËR KOMUNËN E RAHOVECIT**

**HYRJE**

Komuna e Rahovecit dhe qytetarët e saj zotohen se do të zbatojnë Agjendën e Kontratës Sociale të rënë dakord nga përfaqësuesit e të dyja palëve për të përmirësuar komunikimin dhe bashkëpunimin ndërmjet qytetarëve dhe zyrtarëve komunalë.

Qëllimet e Agjendës janë:

* Të mbështetet bashkëpunimi i hapur, i ndershëm dhe kuptimplotë ndërmjet zyrtarëve komunalë dhe qytetarëve për zgjidhjen e çështjeve të banorëve.
* Të ndihmohen qytetarët dhe zyrtarët komunalë që të kuptojnë më mirë përgjegjësitë dhe kontributin e njëri–tjetrit.
* Të inkurajohet respekti për shumëllojshmërinë e përvojave dhe mendimeve ndërmjet qytetarëve dhe zyrtarëve komunalë.
* Të ndërtohet besimi ndërmjet qytetarëve dhe zyrtarëve komunalë.

**ÇËSHTJET E KOMUNITETIT QË DUHET TË TRAJTOHEN BASHKËRISHT NGA QYTETARËT DHE ZYRTARëT E KOMUNËS**

|  |  |  |
| --- | --- | --- |
| **Çështja 1: Mungesa e kushteve për zhvillimin e aftësive profesionale në shkolla ​​** | | |
| **Përshkrimi i çështjes:** Qytetarët e Rahovecit kanë identifikuar nevojën për përmirësimin e aftësive profesionale të nxënësve. Komunitetet janë të interesuara të përmirësojnë më tej burimet arsimore dhe të nxisin një mjedis dinamik të të mësuarit për nxënësit në komunë. Duke i pajisur shkollat ​​me mjete moderne të teknologjisë së informacionit (TI) dhe duke krijuar laboratorë të specializuar për fizikë, kimi dhe biologji dhe laboratorë të shëndetsisë, kjo nismë synon të rrisë qasjen në burimet bashkëkohore të mësimdhënies. Nisma do t’u mundësojë mësimdhënësve të ofrojnë mësimdhënie më tërheqëse dhe ndërvepruese, të inkurajojë përvojat praktike të të mësuarit dhe në fund të rrisë cilësinë e përgjithshme të arsimit në komunë. Iniciativa do të nisë në një shkallë më të vogël, por është projektuar për të shërbyer si model për zgjerimin e zhvillimit të aftësive profesionale nëpër shkolla. | | |
| **Synimi:** Zhvillimi i aftësive profesionale të studentëve për t’u përshtatur me tregun e punës, duke i pajisur ata me aftësitë dhe njohuritë e nevojshme për suksesin e ardhshëm akademik dhe profesional. | | |
| **Grupet e ndikuara:** Nxënësit e shkollave publike në komunë, përfshirë nxënësit nga komunitetet joshumicë, si dhe mësimdhënësit dhe këshillat e prindërve. Mosha e nxënësve varion nga 12-18 vjeç, në një numër prej (895) nxënës. Shkollat përfituese;  IAAP Instituti i aftësimit dhe arsimit profesional)“ Selajdin Mullaabazi-Mici” /Shkollë profesionale me një numër prej 350 nxënës – Komuna Rahovec; Komuna ndahet në 5 ( pesë) zona;  SHFMU “Katër Dëshmorët”/Shkollë fillore e mesme e ulët me një numër prej 425 nxënës, fshati Ratkoc; Këshilli Lokal  SHML “Shkolla e mesme e lartë “Ukshin Hoti”- 120 nxënës/ Fshati Krushë e madhe /Këshilli Lokal | | |
| **Hapi 1: Vlerësimi i kushteve të laboratorëve në shkolla** | **Përgjegjësia** | **Afati kohor** |
| - Formimi i Grupit punues të përbërë nga përfaqësues të grupeve të komunitetit dhe zyrtarë komunalë, për të adresuar këtë çështje të komunitetit. Grupi punues do të planifikojë një vizitë në terren në shkolla, veprime për konsultimin e nxënësve dhe mësimdhënësve për nevojat e tyre.  - Grupi punues do të organizojë një takim për të vizituar shkollat në Rahovec për të vlerësuar laboratorët dhe kabinetet për pajisjet e nevojshme. | * Drejtoria Komunale e Arsimit * Ekipet e menaxhimit të shkollave * Këshillat drejtues të shkollave ( Këshilli i prindërve, Këshilli i nxënësve) | Janar 2025 |
| **Hapi 2: Konsultimet me mësimdhënësit dhe nxënësit për identifikimin e nevojave për aftësim profesional** | **Përgjegjësia** | **Afati kohor** |
| - Grupi punues do të zhvillojë një konsultim me mësuesit dhe nxënësit për të përcaktuar nevojat e tyre për aftësi më të mira profesionale. | * Grupi punues * Nxënësit * Arsimtarët e lëndëve profesionale | Prill 2025 |
| **Hapi 3: Paramasa, parallogaria dhe plani konceptual** | **Përgjegjësia** | **Afati kohor** |
| * Hartimi i listës së pajisjeve të identifikuara në bazë të vizitës në terren dhe konsultimeve, * Drejtoria komunale e arsimit do të përpilojë një paramasë dhe parallogari, si dhe një plan konceptual se cilat paisje do të nevojiten (Drejtoria do të specifikojë pajisjet që do të blihen). * Konsultimi Publik i çështjes | * Grupi punues * Drejtoria komunale e arsimit * Këshillat drejtues të shkollave | Maj – Qershor 2025 |
| **Hapi 4: Prokurimi dhe dorëzimi** | **Përgjegjësia** | **Afati kohor** |
| * Pajisjet do të prokurohen dhe do të dorëzohen në laboratorët e shkollës në një ceremoni me udhëheqësit komunalë, përfituesit dhe grupet e komunitetit; | * Grupi punues   - Drejtoria e Arsimit DKA  - Komisioni pranues ( DKA dhe shkollat)  - SCA | Shtator – Tetor 2025 |
| **Hapi 5: Promovimi i laboratorëve të rinj** | **Përgjegjësia** | **Afati kohor** |
| * Pajisja e shkollave me furnizimet e materialeve shkencore. * Promovimi i laboratorëve të rinovuar duke postuar një histori suksesi për implementimin me sukses të kësaj çështjeje në kanalet e rrjeteve sociale të komunës (Facebook, faqe zyrtare, etj.). | * Zyra për informim publik dhe * Drejtoria komunale e arsimit * Shkollat dhe rrejtet sociale të shkollave ( FB, Ueb faqe) | Tetor - Nëntor 2025 |

|  |  |  |
| --- | --- | --- |
| **Çështja 2: Sigurimi i mbështetjes për prindërit dhe kujdestarët e fëmijëve me aftësi të kufizuara** | | |
| **Përshkrimi i çështjes:** Në Kosovë, të qenit prind i fëmijëve me aftësi të kufizuara shoqërohet me stigmatizim. Ky perceptim po ndryshon, por duhet ende shumë punë për të bërë. Anëtarët e komunitetit dhe zyrtarët komunalë identifikuan nevojën që prindërit e fëmijëve me aftësi të kufizuara të mblidhen, të ofrojnë trajnime, të organizojnë aktivitete të përbashkëta, të promovojnë ndërgjegjësimin për çështjet me të cilat përballen prindërit e fëmijëve me aftësi të kufizuara dhe të ndërgjegjësojnë publikun për këto çështje. Komuna e Rahovecit ka një qendër të Handikosit, ku mund t’i ofrohet ndihmë këtij grupi prindërish. | | |
| **Synimi:** Synimi i projektit është trajnimi i prindërve të fëmijëve me nevoja të veçanta për të drejtat e tyre dhe ndërgjegjësimi i publikut për sfidat me të cilat përballen ata. | | |
| **Grupet e ndikuara:** Familjet/prindërit/personat që kujdesen për fëmijët me aftësi të kufizuara, Handikosi, OJQ-të e specializuara për të ndihmuar prindërit e fëmijëve me aftësi të kufizuara, Qendra e biznesit në Rahovec dhe Drejtoria e shëndetësisë. | | |
| **Hapi 1: Vlerësimi i nevojave të familjeve të fëmijëve me nevoja të veçanta** | **Përgjegjësia** | **Afati kohor** |
| - Drejtoria e shëndetësisë do të thërrasë një takim të grupeve të prekura për të formuar një grup punues për të bashkëpunuar në adresimin e kësaj çështjeje të komunitetit,  - Në takim, grupi punues do të shqyrtojë pyetësorin e përgatitur nga Handikosi, për të vlerësuar nevojat aktuale në familjet me fëmijë me nevoja të veçanta në komunën e Rahovecit. | * Familjet dhe kujdestarët e fëmijëve me aftësi të kufizuara * Handikosi, Hareja, * OJQ-të e specializuara në mbështetjen e prindërve të fëmijëve me aftësi të kufizuara * Drejtoria komunale e shëndetësisë * Drejtoria komunale e arsimit * Anetaret e komitetit konsultativ te personave me aftesi te vecanta * Psikologet shkollor * Asistentet per fëmijët me nevoja te veçanta (ne shkolla) | Mars 2025​ |
| **Hapi 2: Kryerja e një ankete me prindërit** | **Përgjegjësia** | **Afati kohor** |
| - Kryerja e një ankete me prindërit dhe kujdestarët e fëmijëve me nevoja të veçanta në komunën e Rahovecit qe te identifikohen nevojat per trajnim. | * Grupi punues * Firma për mbledhjen e të dhënave | Maj-Qershor 2025 |
| **Hapi 3: Dizajnimi i moduleve të trajnimit** | **Përgjegjësia** | **Afati kohor** |
| - Përcaktimi i temave të trajnimit për trajnimet bazuar në gjetjet e anketës. | - Një organizatë e përzgjedhur/angazhuar për të kryer anketën dhe trajnimet  - Grupi punues | Korrik-Gusht 2025 |
| **Hapi 4: Trajnime për familjet e fëmijëve me nevoja të veçanta** | **Përgjegjësia** | **Afati kohor** |
| - Prezantimi i moduleve të trajnimit dhe kalendarit në Grupin punues nga organizata që është angazhuar/dhënë trajnimi. | * Grupi punues | Shtator 2025 |
| - Promovimi i trajnimeve dhe konfirmimi i pjesëmarrësve për trajnimet që do të mbahen në Handikos Rahovec.  - Organizimi i sesioneve të trajnimit | * Handikosi | Shtator Dhjetor 2025– Janar – Shtator 2026 |
| **Hapi 5: Marshi për të drejtat e fëmijëve me aftësi të kufizuara** | **Përgjegjësia** | **Afati kohor** |
| - Trajnimet përmbyllen me një marshim në shesh të Rahovecit për ndërgjegjësimin e publikut për të drejtat dhe nevojat e veçanta të fëmijëve me aftësi të kufizuara, i cili do të jetë i hapur për të gjithë qytetarët e komunës së Rahovecit, përfshirë institucionet dhe organizatat lokale. | Grupi punues   * Prinderit e personave me aftesi te kufizuara -Organizatat jo qeveritare * Drejtoria e shendetesise * Drejtoria e arsimit * Drejtorite e shkollave | shtator 2026 |
| - Promovimi i ngjarjes paraprakisht në rrjetet sociale, dhe media lokale  - Gjatë marshimit, fëmijët do të veshin bluza me slogane që promovojnë barazi, gjithëpërfshirje dhe respekt për të drejtat e fëmijëve, ndërsa në fund të marshimit do të organizohet një koktej dhe shoqërizim. | * Grupi punues * Drejtoria e shëndetësisë dhe mirëqenies sociale | Korrik- shtator 2026 |
| - Organizimi i nje ekspozite te artit figurativ te femijeve me aftesi te vecanta | * Grupi punuesi * Drejtoria e shëndetësisë dhe mirëqenies sociale * Kolonia e artisteve * Drejtoria e kultures * Organizatat jo qeveritare (Handikos & Hareja) * Prinderit | Shtator 2026 |

**ANGAZHIMET PËR PËRMIRËSIMIN E PRAKTIKAVE PJESËMARRËSE**

|  |  |  |  |
| --- | --- | --- | --- |
| **Praktikimi i buxhetimit me pjesëmarrje** | | | |
| **Synimi:** Angazhimi më i mirë i komuniteteve në hartimin e buxhetit, gjenerimi i ideve më kreative për projekte dhe forcimi i llogaridhënies së institucioneve komunale ndaj komuniteteve lokale. | | | |
| **Buxhetimi me pjesëmarrje** | | **Përgjegjësia** | **Afati kohor** |
| - Zbatimi i buxhetimit me pjesëmarrje me të paktën 5% të buxhetit të investimeve kapitale në pesë lokalitete dhe zgjerimi në lagje/fshatra të tjera në vitet në vijim,  - Përzgjedhja e kritereve për projektet dhe lokalitetet e buxhetimit me pjesëmarrje, për të pilotuar metodën e buxhetimit me pjesëmarrje për vitin e parë, me synimin për të zgjeruar këtë praktikë në vitet e ardhshme,  - Hartimi i një plani komunikimi për informimin e publikut për procesin e buxhetimit me pjesëmarrje. | | - Zyra për informim publik  - Drejtoria komunale për buxhet dhe financa dhe Drejtoritë përkatëse   -Këshillat Lokal | Prill – Qershor 2025 |
| - Promovimi përmes kanaleve të komunikimit digjital (kanaleve në Viber, Facebook, faqeve të ndryshme të internetit, komunikimit fizik etj.) i metodës së buxhetimit me pjesëmarrje në lokalitetet e përzgjedhura,  - Mbajtja e seancave informuese për lokalitetet ku mbahet buxhetimi me pjesëmarrje. | | - Qytetarët  - Grupet e komunitetit  - OJQ-të  - Shoqatat e grave  -Organizatat rinore  -Këshillat Lokal | prill – qershor 2025 |

|  |
| --- |
| **Fuqizimi i rolit të këshillave lokalë** |
| **Synimi:** Këshilla lokalë të aftë për komunikim të mirë, mobilizim dhe përfaqësim të lagjeve dhe fshatrave të tyre. |

|  |  |  |  |
| --- | --- | --- | --- |
| **Takime tremujore me udhëheqësit e këshillit lokal për planet dhe projektet komunale** | **Përgjegjësia** | **Afati kohor** |  |
| * Takime me kryetarët e këshillave lokalë në baza tremujore për t’i informuar ata për planet dhe ecurinë e projekteve kapitale (në fillim të çdo viti), procesin e buxhetit dhe orarin e seancave buxhetore dhe buxhetimin me pjesëmarrje (para publikimit të qarkores së parë buxhetore), investimet kapitale të miratuara nga Kuvendi për vitin e ardhshëm (pas miratimit të buxhetit) dhe statusi i kërkesave të tyre (në fund të vitit). * Inkurajimi i udhëheqësve të këshillave lokalë që të takohen më rregullisht me banorët, përfshirë gratë dhe të rinjtë, duke organizuar më shumë takime sociale dhe më pak formale. | * Koordinatori komunal i këshillave lokalë (Drejtoria e administratës) | mars 2025  qershor 2025  shtator 2025  dhjetor 2025 |  |
| * Zotimi për të ndjekur dhe marrë pjesë në takime për të mësuar rreth buxhetit të komunës dhe kufizimeve të stafit. * Inkurajimi i anëtarëve të tjerë të këshillit, veçanërisht grave dhe të rinjve, që të marrin pjesë aktive në mbledhje. | * Kryetarët e këshillave lokalë | mars 2025  qershor 2025  shtator 2025  dhjetor 2025 |  |
| **Promovimi i pjesëmarrjes më të madhe të grave dhe të rinjve në strukturat e këshillave lokalë** | **Përgjegjësia** | **Afati kohor** |  |
| * Udhëheqësit e këshillave lokalë organizojnë seanca informuese me gra dhe të rinj, për të inkurajuar angazhimin e tyre më të madh dhe për të mbledhur nevojat e komunitetit të tyre. * Koordinatori komunal do të mbështesë një fushatë ndërgjegjësimi, duke theksuar rëndësinë e angazhimit qytetar. | * Kryetarët e këshillave lokalë   - Koordinatori i këshillave lokalë  - Zyra për barazi gjinore | maj – gusht 2025 |  |

|  |  |  |
| --- | --- | --- |
| **Çmimet jofinanciare “Qytetari aktiv” dhe “Zyrtari më i shquar komunal** | | |
| **Synimi:**  Krijimi i një sistemi jofinanciar të mirënjohjes publike për qytetarët/organizatat aktive dhe zyrtarët komunalë përmes një procesi nominimi për të inkurajuar shërbimin publik dhe kontributet për komunitetin. | | |
| **Çmimet jofinanciare për zyrtarët dhe qytetarët aktivë** | **Përgjegjësia** | **Afati kohor** |
| * Hartimi dhe publikimi i vendimit për krijimin e Komisionit vlerësues me përbërje të anëtarësisë së profileve të ndryshme | * Zyra e Kryetarit | shtator 2025 |
| * Prezantimi i nominimeve dhe shpërndarja e informatave për procesin e nominimit për përzgjedhjen e qytetarëve apo të organizatave aktive, si dhe nominimi i zyrtarëve komunalë | * Zyra për Informim Publik | nëntor 2025 |
| * Ceremonia e ndarjes së Çmimeve të mirënjohjes publike për “Qytetarin më aktiv” dhe “Zyrtarin më të shquar komunal” | * Zyra e Kryetarit * Zyra për Informim Publik | dhjetor 2025 |

*Kjo Agjendë e kontratës sociale është hartuar dhe miratuar nga zyrtarët e Komunës së Rahovecit dhe përfaqësuesit e komunitetit në një proces të lehtësuar dhe mbështetur nga Aktiviteti i kontratës sociale të USAID-it gjatë periudhës tetor – dhjetor 2024.*

*Zyrtarët komunalë dhe përfaqësuesit e grupeve qytetare dhe grupeve të prekura zotohen se do t’i zbatojnë veprimet e lartpërmendura brenda një periudhe prej 18 muajsh. Zyrtarët komunalë dhe grupet e qytetarëve zotohen të takohen në baza tremujore për të monitoruar ecurinë e kësaj Agjende të kontratës sociale.*